Regia Autonomă de Transport București (RATB) anunță că, împreună cu Direcția Generală de Poliție Locală și Control a Municipiului București (DGPLCMB), va demara în perioada următoare mai multe controale în mijloacele de transport în comun pentru a spori nivelul de civilizație și de siguranță a cetățenilor care călătoresc cu autobuzul, troleibuzul sau tramvaiul în București.

Astfel, începând de joi, 18 februarie 2016, cele două instituții vor efectua acțiuni comune de prevenție și sancționare a călătorilor evazioniști și agresivi din RATB, în mai multe zone ale Capitalei, anunță RATB.

Regia Autonomă de Transport București (RATB) a anunțat, vinerea trecută, o serie de măsuri pe care vrea să le ia în perioada următoare, între care reinstruirea controlorilor, îmbunătățirea procedurii de control, întărirea colaborării cu Poliția Locală și cu Jandarmeria, precum și crearea unui program de transport în funcție de necesarul de călători de pe fiecare linie, în diferitele zone ale Capitalei.

Conform sursei citate, scopul este reducerea fraudei și orientarea călătorilor către achiziționarea de titluri de călătorie și acela de a asigura un climat de siguranță și încredere în rândul călătorilor plătitori, dar și în rândul angajaÃ¾ilor RATB (conducători auto și controlori).

„TotodatÃ£, se urmărește protejarea proprietății publice și private și crearea condițiilor reale pentru creșterea nivelului de coeziune a populaÃ¾iei Capitalei. Această măsură face parte dintr-un pachet mai amplu prin care RATB urmărește asigurarea unor servicii de transport civilizate, creșterea numărului călătorilor fideli, descurajarea celor frauduloși și îmbunătățirea ritmicității mijloacelor de transport în comun”, informează RATB.